recursal/SuperWikiNEXT-32B huggingface dataset:
| Brenta |
| --- |
| Brenta Borgo Valsuganoje Brenta Borgo Valsuganoje |
| **Ilgis** | 174 km |
| **Baseino plotas** | 5840 km² |
| **Vidutinis debitas** | 93 m³/s |
| **Ištakos** | Pietinės Klintinės Alpės |
| **Žiotys** | Adrijos jūra |
| **Šalys** | Italija |

**Brenta** (it. *Brenta*, lot. *Medoacus*) – upė šiaurės rytų Italijoje, Trentino-Alto Adidžės ir Veneto srityse. Prasideda Alpių kalnuose, dvejomis ištakomis, ištekančiomis iš Leviko ir Kaldonaco ežerų. Teka į pietryčius Valsuganos slėniu, vėliau pasiekia Veneto lygumą. Žemupyje vaga išsiskiria į senąją Brentos vagą ir pagrindine tapusia XX a. pr. sudarytą Naujosios Brentos kanalizuotą vagą. Įteka į Adrijos jūrą: senoji vaga į Venecijos lagūną ties Mira, o naujoji vaga tarp Venecijos lagūnos ir Adidžės žiočių, ties Kiodžija.

Didesni intakai: Čizmonas, Senasis Muzonas, Pjovežo kanalas, Bakiljonė, Gorconės kanalas. Antikos laikais Brentos vaga netoli Padujos šakojosi į Senąją ir Naująją Brentą. Viduramžiais upė pakeitė kryptį, ir vaga, ėjusi per Padują buvo užimta Bakiljonės upės. XVI a. sudarytas laivybinis kanalas, kuriuo buvo siekiama apeiti Venecijos lagūną. Svarbiausi prie Brentos įsikūrę miestai yra Basanas ir Paduja.

Šaltiniai
---------

1. ↑  Fanfani, Massimo (2015). "Fiumi femminili, fiumi maschili". Accademia della Crusca online; Brentari, Ottone (1884). *Storia di Bassano e del suo territorio*. Bassano: Stabilimento TIpografico Sante Pozzato, p. 7 nota 1.
**Veiksmai per minutę** (angl. *Actions per minute, APM*) – realaus laiko strategijos kompiuterinių žaidimų terminas, nusakantis žaidėjo spartą.

APM rodo, kiek žaidėjas vidutiniškai atlieka veiksmų per vieną žaidimo minutę. Kas yra laikoma veiksmu, priklauso nuo konkretaus žaidimo. Dažniausiai tai yra karinių vienetų ar pastatų pažymėjimas, komandų jiems davimas. Dažnai stengiamasi matuoti tik „prasmingus" veiksmus, pavyzdžiui, ignoruojamas pakartotinis tos pačios komandos davimas, jei kareivis žaidime ir taip jau vykdo tą komandą. Nuo 2012 m. pradžios StarCraft 2 žaidime atskirai matuojami APM (bet kokie veiksmai per minutę) ir prasmingi nesikartojantys veiksmai per minutę, pavadinti CPM („komandos per minutę", angl. *Commands per minute*).

Įprastai pradedančiųjų žaidėjų vidutinis APM svyruoja nuo 20 iki 50. Dažnai žaidžiantys mėgėjai pasiekia maždaug iki 100 veiksmų per minutę greitį, o elektroninio sporto profesionalai – tris šimtus ir daugiau. Kadangi valdymo greitis ir net jo poreikis šiek tiek priklauso nuo konkretaus žaidimo specifikos, šie skaičiai yra apytiksliai.

Vieno žaidimo metu APM gali stipriai svyruoti, kadangi žaidimo pradžioje paprastai žaidėjas turi mažiau pastatų, kareivių ir kt. todėl jam nereikia vienu metu duoti tiek daug nurodymų. Viršūnę APM dažniausiai pasiekia didelių mūšių metu, kai žaidėjui reikia tuo pačiu metu valdyti vieną ar kelias dideles armijas, gamintis naujus karinius vienetus ir galbūt atlikti dar kitokius veiksmus, priklausomai nuo žaidimo. Didžiausio oficialiai užfiksuoto APM rekordas yra 818, buvo pasiektas *StarCraft: Brood War* žaidime ir priklauso Pietų Korėjos profesionaliam žaidėjui Park Sung-Joon. Dėl ypač didelio valdymo greičio taip pat yra žinomi ir korėjiečių *Brood War* žaidėjai Lee Young-Ho, Lee Jae-Dong bei Lee Yun-Yeol.

Iš pradžių APM buvo skaičiuojami specialia papildoma programine įranga, tačiau StarCraft II žaidimo įrašuose jau rodomi kiekvieno žaidėjo veiksmai per minutę tiek esamu momentu, tiek viso žaidimo vidurkis.

APM dydžiui labiausiai lemia žaidėjo mąstymo greitis, gebėjimas vienu metu apgalvoti ir atlikti kelias užduotis, klaviatūros ir pelės valdymo tikslumas.

Nuorodos ir šaltiniai
---------------------

* CNN News straipsnis apie StarCraft II profesionalų treniruotes ir APM
* StarCraft from the Stands: Understanding the Games Spectator (PDF)
* Liquipedia: APM
* Jang Jae Ho ir Lee Yun-Yeol pasakoja apie APM dokumentiniame filme apie WeMadeFox elektroninio sporto komandą (ištrauka)

### Išnašos

1. ↑
2. ↑   Archyvuota kopija 2007-09-19 iš Wayback Machine projekto.
| Veifangas潍坊 |
| --- |
| *Veifango centras* |
|  |
| 

VeifangasVeifangas

36°43′00″ š. pl. 119°06′00″ r. ilg.﻿ / ﻿36.71667°š. pl. 119.10000°r. ilg.﻿ / 36.71667; 119.10000﻿ (Veifangas)Koordinatės: 36°43′00″ š. pl. 119°06′00″ r. ilg.﻿ / ﻿36.71667°š. pl. 119.10000°r. ilg.﻿ / 36.71667; 119.10000﻿ (Veifangas) |
|  |
| Laiko juosta: (UTC+8) |
|  |
| **Valstybė** | Kinijos vėliava Kinija |
| **Provincija** | Šandongas |
|  |
| **Gyventojų** (2010) | 2 044 028  |
| **Plotas** | 2 646 km² |
| **Tankumas** (2010) | 772 žm./km² |
| **Altitudė** | 32 m |
|  |
|  **Vikiteka** | Veifangas |

**Veifangas** (kin. 潍坊, pinyin: *Wéifāng*) – miestas rytų Kinijoje, Šandonge, netoli Laidžou įlankos kranto. Prefektūros lygio miestas (visoje prefektūroje – 9,086 mln. gyv.). Geležinkelio stotis prie Čingdao–Dzinano geležinkelio linijos. Metalurgijos, chemijos, tekstilės, maisto, mašinų gamybos pramonė. Tradicinė kaulo dirbinių gamyba. Balandžio mėnesį vyksta kasmetinis Veifango aitvarų skraidinimo festivalis, veikia aitvarų muziejus. Apylinkėse (Čanglė apskrityje) yra vienas svarbiausių safyrų telkinių pasaulyje. Prefektūroje esantis Gaomi miestas garsėja popieriaus apdirbimo tradicija.

Šaltiniai
---------

1. ↑  *Veifangas*. Lietuviškoji tarybinė enciklopedija, XII t. Vilnius: Mokslo ir enciklopedijų leidybos institutas, 1984. T.XII: Vaislapėlis-Žvorūnė, 124 psl.
| Veike Marjaest. *Väike-Maarja* |
| --- |
| *Bendruomenės namai* |
|  |
| 

Veike MarjaVeike Marja

59°07′41″ š. pl. 26°15′05″ r. ilg.﻿ / ﻿59.12806°š. pl. 26.25139°r. ilg.﻿ / 59.12806; 26.25139﻿ (Veike Marja)Koordinatės: 59°07′41″ š. pl. 26°15′05″ r. ilg.﻿ / ﻿59.12806°š. pl. 26.25139°r. ilg.﻿ / 59.12806; 26.25139﻿ (Veike Marja) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Estijos vėliava Estija |
| **Apskritis** | Vakarų Viru apskritis |
| **Valsčius** | Veike Marjos valsčius |
|  |
| **Gyventojų** (2011) | 1 775  |
|  |
|  **Vikiteka** | Veike Marja |

**Veike Marja** (est. *Väike-Maarja*) – miestelis (*alevik*), administracinis Veike Marjos valsčiaus centras Vakarų Viru apskrityje, šiaurės rytų Estijoje. 1775 gyventojai (2011-12-31).

Paminklas poetui Jakob Liivi
Veikia bendruomenės centras, yra gimnazija, muzikos mokykla, globos ir sveikatos įstaiga, gelbėtojų koledžas. Gyvulininkystės atliekų perdirbimo įmonė. Kultūros paminklai: Nepriklausomybės karo aukų paminklas, paminklas poetui Jakob Liivi.

Istorija
--------

1346 m. pastatyta liuteronų bažnyčia (tvirtovės bažnyčia). Nuo XIV a. Veike Marja yra parapijos centras. 1873 m. įkurta parapinė mokykla, 1896 m. įsteigta vietos ūkininkų sąjunga (atkurta 1995 m.).

Nuorodos
--------

* Veike Marja tinklalapis
**Veiklos nuoma** – lizingo bendrovių, teikiama finansinė paslauga, kurios gavėjas įgyja teisę naudotis nuomojamu daiktu iki sutarties pabaigos, arba iki sutarties nutraukimo (jei tą numato sutarties sąlygos).

Savo esme veiklos nuoma nedaug skiriasi nuo lizingo (finansinės nuomos). Esminis skirtumas – veiklos nuomos atveju visuomet numatyta tam tikra likutinė vertė, kuomet finansinės nuomos atveju ji yra tik pasirinkimo klausimas. Veiklos nuoma dažniausiai pristatoma kaip paslauga leidžianti naudotis automobiliu ar kitu turtu jo neperkant, tačiau mokant pastovų kasmėnesinį nuomos mokestį. Veiklos nuomos paslauga dažniausiai naudojama tiems patiems objektams kaip ir finansinė nuoma: transporto priemonėms, gamybinei įrangai, brangiai ofisų įrangai ir pan.

Finansinėje apskaitoje veiklos nuomos sąnaudos traukiamos į sąnaudas kiekvieną mėnesį iš karto, o lizingui skaičiuojama nusidėvėjimas, palūkanos bei atsiranda finansinis įsipareigojimas. Dėl šios priežasties įmonės balansas gali stipriai skirtis priklausomai nuo to, ar įmonė renkasi veiklos nuomą, ar finansinę nuomą.

Šaltiniai
---------

* Veiklos nuoma Finansistas.net, panaudota 2015.09.02
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Veika** – veikimas arba neveikimas, normiškai (teisiškai) reikšmingas elgesys, už kurį socialinės (pvz. teisės) normos numato sankciją.

Veika – nebūtinai pažeidimas, gali būti ir norminis elgesys, už kurį socialinės normos nustato nebūtinai neigiamą sankciją – pvz. kokio nors (valstybinio ir kt.) apdovanojimo atveju ar pan.

Veikos sąvoka turi itin didelę reikšmę socialinių (pvz. teisės) normų, ypač sankcionuojamų taisyklių taikymo srityje, kylant įvairiems pažeidimams, kurių pagrindu atsiranda (socialinė, pvz. teisinė) atsakomybė – tiek neigiama, tiek ir teigiama (pa)skatinamoji, motyvuojamoji ir kt.).

Rūšys
-----

Teisinių veikų rūšys pagal teisės šakas, kurių normos yra pažeidžiamos, gali būti:

* baudžiamoji veika – ja yra padaromas baudžiamosios teisės pažeidimas
* deliktinė veika – padaromas privatinės (civilinės teisės) pažeidimas (deliktas).

Baudžiamosios veikos dar yra skirstomos į nusikaltimus ir baudžiamuosius nusižengimus.

* Nusikaltimas – pavojinga ir baudžiamajame įstatyme (kodekse) uždrausta veika (veikimas ar neveikimas), už kurią numatyta laisvės atėmimo bausmė.
* Baudžiamasis nusižengimas – pavojinga ir baudžiamajame įstatyme (kodekse) uždrausta veika (veikimas ar neveikimas), už kurią numatyta bausmė, nesusijusi su laisvės atėmimu, išskyrus areštą (apibrėžimas pagal LR BK).

Reikšmė
-------

Terminas gali būti vartojamas tiek pasaulietinėje, tiek ir bažnytinėje (pvz. baudžiamojoje kanonų) teisėje, todėl socialinė veikos reikšmė nesietina tik su teise, kurios normų viešpatavimas kitų visuomeninių taisyklių atžvilgiu yra pripažįstamas (nes egzistuoja specialus – valstybinės prievartos – aparatas, kuriuo yra siekiama užtikrinti normų laikymąsi).
**Zoran Dragić**|  |
| Asmeniniai duomenys |
| Gimimo data | 1989 m. birželio 22 d. (33 metai) |
| Gimimo vieta | Liubliana, Jugoslavija |
| Ūgis | 1,96 m |
| Klubas |
| Dabar žaidžia | Liublianos „Olimpija" |
| **Pozicija** | atakuojantis gynėjas, lengvasis krašto puolėjas |
| Profesionalūs klubai |
| 2004–20052005–20062006–2010 2010–20122012–20142014–2015201520152015–20162016–20172017–201820192019–20202020–202120212022– | Liublianos „Ilirija"Jančės „Janče"Liublianos „Slovan" Novo Mesto „Krka"Malagos „Unicaja"Finikso „Suns"Majamio „Heat" →Sju Folso „Skyforce"Maskvos sr. „Chimki"Milano „Olimpia"Stambulo „Anadolu Efes"Triesto „Trieste" Ulmo „ratiopharm" Vitorijos „Baskonia" Kauno „Žalgiris"Liublianos „Olimpija" |   |
| Šalies rinktinė |
| 2011– | Slovėnija Slovėnija |  |
|  |

**Zoranas Dragičius** (*Zoran Dragić*, g. 1989 m. birželio 22 d.) – Slovėnijos krepšininkas. Rungtyniauja atakuojančio gynėjo arbo lengvojo krašto puolėjo padėtyse.

Brolis Goranas Dragičius – irgi krepšininkas.

Karjerą pradėjo Liublianos „Ilirijos" klube. Karjeros pradžioje rungtyniavo Slovėnijoje, bet 2012 m. prisijungė prie Malagos „Unicaja" su kuria rungtyniavo du sezonus. 2014 m. persikėlė į NBA, Finikso „Suns", kur sužaidė 6 varžybose. Paskui iškeistas į Majamio „Heat", už kurį sužaidė dešimtyje varžybų. 2015 m. grįžo į Europą, kur žaidė „Eurolygos" klubuose („Chimki", „Olimpia", „Anadolu Efes"), vėliau žemesnio pajėgumo Italijos, Vokietijos klubuose. 2020–2021 m. sezoną praleido Vitorijos „Baskonia" („Eurolygoje" rinko vid. 8,5 taško (51,1 % dvit. 28,4 % trit.), sugriebdavo 1,6 atšokusio kamuolio ir rinkdavo 6,8 naudingumo balo). Likęs be klubo, prasidėjus 2021–2022 m. sezonui paimtas į Kauno „Žalgirį", bet po poros mėnesių atleistas.

Žaidė už Slovėnijos jaunimo rinktines, 2011 m. debiutavo nacionalinėje rinktinėje. Jai atstovavo 2011, 2013, 2015 m. Europos čempionatuose, 2014 m. pasaulio čempionate, 2020 m. vasaros olimpinėse žaidynėse.

Laimėjimai
----------

* Slovėnijos krepšinio lyga: 2011, 2012, 2022 m.
* Slovėnijos krepšinio supertaurė: 2011, 2012 m.
* Turkijos krepšinio taurė: 2018 m.
* Italijos krepšinio taurė: 2017 m.
* Italijos krepšinio supertaurė: 2016, 2017 m.
* ACB lyga: 2020 m.

Šaltiniai
---------

1. ↑  Donatas Urbonas. „„Žalgiris" pasirašė sutartį su Zoranu Dragičiumi". *basketnews.lt*
2. ↑  Oficialu: „Žalgiris" nutraukė sutartį su Dragičiumi, 'basketnews.lt
3. ↑  Zoran DRAGIC, FIBA Archive
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Tysta |
| --- |
| Tysta Sikime Tysta Sikime |
| **Ilgis** | 309 km |
| **Baseino plotas** | 12 540 km² |
| **Vidutinis debitas** | 900 m³/s |
| **Ištakos** | Himalajai (Lačeno ir Lačungo santaka) |
| **Žiotys** | Brahmaputra |
| **Šalys** | Indija, Bangladešas |
|  |
|  **Vikiteka** | Tysta |

**Tysta** (hind. तीस्ता, IAST: *Tīstā*, beng. তিস্তা = *Tistā*, nep. टिस्टा  = *Ṭisṭā*) – upė Pietų Azijos rytuose; Brahmaputros dešinysis intakas. Prasideda Himalajuose, Pauhunrio kalno, stūksančio ties Indijos (Sikimo), Nepalo ir Kinijos (Tibeto) sienų sandūra, papėdėje, iš ledyno. Toliau teka kalnų slėniais ir tarpekliais per Sikimą (Tysta yra pagrindinė Sikimo karalystės upė). Nuo Rangpo miesto Tysta sudaro Sikimo ir Vakarų Bengalijos sieną, o toliau teka į pietus per Vakarų Bengaliją. Žemupyje pasuka į pietryčius, teka Indo-Gangos žemuma, ten vaga išplatėja, pradeda vinguriuoti, neretai vaga keičiasi. Pačiame žemupyje Tysta teka per Bangladešą, patenka į Gangos-Brahmaputros deltą. Įteka į Brahmaputrą į pietryčius nuo Rangpuro, ties Čilmaniu.

Didžiausi intakai: Dikču, Rangpo, Langlangču, Rani Khola (kairieji), Ranghapčhu, Rangytas, Ringjongčhu (dešinieji).

Tysta sparčiai tvenkiama hidroelektrinių užtvankomis.

Pagrindiniai miestai prie Tystos: Rangpo (Sikimas), Kalimpongas, Džalpayguris (V. Bengalija).

Galerija
--------

* Tystos slėnis SikimeTystos slėnis Sikime
* Miškingi Tystos krantai SikimeMiškingi Tystos krantai Sikime
* Kelio į Butaną tiltas per TystąKelio į Butaną tiltas per Tystą
* Tystos žemupysTystos žemupys
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Tyrėjo tikėjimosi efektas** (arba tiesiog **tyrėjo efektas**; angl. *Observer-expectancy effect*) – efektas, kai tyrėjas savo veiksmais nesąmoningai daro įtaką tyrimo dalyviams. Atliekant tyrimus tai yra gana svarbi grėsmė, kurios paprastai bandoma išvengti atliekant dvigubai aklus eksperimentus, kuriuose ne tik tiriamieji, bet ir tyrėjai nežino, kuri grupė yra kontrolinė.

Vienas tyrėjo efekto pavyzdys galėtų būti arklys Protingas Hansas, kuris iš publikos ir jo trenerio nevalingų ženklų sugebėdavo pamatyti, koks yra jam užduoto matematinio uždavinio atsakymas. 

Kitas pavyzdys yra žmonių reakcijos į backmasking (atbulai įrašytas žodines žinutes dainose). Kai kurie žmonės grodami dainas atbulai tikisi išgirsti tokias žinutes ir dėl tikėjimosi jas ir išgirsta, kartais net tais atvejais, kai iš tikro dainų autoriai jokių žinučių neįdėjo. Kitiems žmonėms tie patys garsai, gaunami grojant dainą atbulai, gali atrodyti beprasmiai. Bet jei žmogui yra pasakoma, kad tuose garsuose yra žinutė (ypač jei pasakomas ir žinutės tekstas), žmogus žinutę išgirsta ir ji jam pasidaro akivaizdi.

Taip pat skaitykite
-------------------

* Placebas
| **Clavulina amethystina** |
| --- |
| *Clavulina amethystina* |
| Mokslinė klasifikacija |
| 

|  |  |
| --- | --- |
| Karalystė: | Grybai  *( Fungi)* |
| Skyrius: | Papėdgrybūnai  *( Basidiomycota)* |
| Eilė: | Voveraitiniečiai  *( Cantharellales)* |
| Šeima: | Žagariniai  *( Clavulinaceae)* |
| Gentis: | Žagaris  *( Clavulina)* |
| Rūšis: | Clavulina amethystina  *( Clavulina amethystina)* |

 |
| Binomas |
| ***Clavulina amethystina***(Bull.) Donk, 1933 |
|  Index Fungorum |

***Clavulina amethystina*** – žagarių (*Clavulina*) genties grybų rūšis.

Vaisiakūnį sudaro gumbuotas kelmas, iš kurio išauga korališkai išsišakojusios šakos, sudarančios tankų krūmą. Vaisiakūnis šviesiai violetinis ar violetinis, seni egzemplioriai būna rusvai pilki.
Trama trapi, balta, kartais gelsvo ar violetinio atspalvio, šiek tiek kvepia miltais, kartaus skonio.
*Clavulina amethystina* yra retas grybas, auga kalnuotų vietovių lapuočių miškuose, mėgsta drėgnas, ūksmingas vietas.

Literatūra
----------

Grybai, Etorė Bielis, Mūsų knyga, 2004, ISBN 9955-573-65-1, psl. 180
| *Closing Time* |
| --- |
|  |
| Tom Waits studijinis albumas |
| Išleistas | 1973 |
| Žanras | rokas, folk, džiazas |
| Trukmė | 45:46 |
| Įrašų kompanija | Asylum |
| Prodiuseris | Jerry Yester |
| Apžvalgos |
| * All Music Guide  nuor.
* Robert Christgau (B+) nuor.
* *Rolling Stone*(nevertintas) nuor.
 |
| Tom Waits chronologija |
| 

|  |  |  |
| --- | --- | --- |
|  |  | *The Heart Of Saturday Night*(1974) |

 |

**Closing Time** – pirmasis Tom Waits studijinis albumas, 1973m. įrašytas Asylum Records įrašų studijoje.

Turas
-----

Norėdamas labiau išgarsinti savo albumą, Vaitsas iškeliavo į turą po visą JAV, kuris truko nuo 1973 m. balandžio iki birželio. Šiam turui buvo surinkta tokia grupė: Tom Waits (vokalas, akustinė gitara, pianinas), Bob Webb (bosas), Rich Phelps (trimitas) ir John Forsha (gitara). Antrasis reklaminis turas vyko tų pačių metų lapktičio-gruodžio mėnesiais. Jame koncertavo tik Waits (vokalas, pianinas, akustinė gitara) ir Bob Webb (bosas).

Dainos
------

##### Pirma pusė

1. Ol' 55
2. I Hope That I Don't Fall in Love With You
3. Virginia Avenue
4. Old Shoes (& Picture Postcards)
5. Midnight Lullaby
6. Martha

##### Antra pusė

1. Rosie
2. Lonely
3. Ice Cream Man
4. Little Trip To Heaven (On the Wings of Your Love)
5. Grapefruit Moon
6. Closing Time

Personalas
----------

* Tom Waits: vokalas, pianinas, gitara
* Delbert Bennett, Tony Terran: trimitas
* Shep Cooke: gitara, vokalas
* Peter Klimes: gitara
* Jesse Ehrlich: violončelė
* Bill Plummer, Arni Egilsson: bosas
* John Seiter: mušamieji, vokalas

Koveriai
--------

Nors šis albumas buvo gerai įvertintas kritikų, bet komercinės sėkmės nesulaukė. Jis tapo žinomas platesnei auditorijai tik po to, kai kelias jo dainas perdainavo žymesni muzikantai. Tim Buckley išleido albumą *Sefronia*, kuriame buvo daina *Martha*. Šią dainą įtraukė į 1995 m. rinkinį *Step Right Up: The Songs Of Tom Waits*. Taip pat šią dainą perdainavo Meat Loaf savo 1995 m. albume *Welcome to the Neighborhood*. The Eagles įrašė dainą Ol'55, kuri tapo hitu jų 1974 m. albume *On The Border*. 1991 m. Screamin' Jay Hawkins įrašė *Ice Cream Man*.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Cliff Thorburnangl. *Cliff Thorburn*** |
| --- |
|  |
| Gimė | 1948 m. sausio 5 d. (75 metai)Viktorija, Kanada |
| Tautybė | kanadietis |
|  |
| Veikla | profesionalus Kanados snukerio žaidėjas |
|  |
| Žymūs apdovanojimai |
| 1980 m. pasaulio snukerio čempionato laimėtojas |

**Klifas Torburnas** (angl. *Clifford "Cliff" Thorburn*) – buvęs profesionalus Kanados snukerio žaidėjas. Pravardžiuotas „malūnėliu" (angl. *The Grinder*) dėl savo lėto, ryžtingo žaidimo stiliaus, jis laimėjo 1980 m. pasaulio snukerio čempionatą ir tapo pirmuoju moderniosios eros čempionu už Jungtinės Karalystės ribų ir iki šiol vieninteliu čempionu abiejose Amerikose. 1977 m. ir 1983 m. jis buvo užėmęs antrąją vietą, 1977 m. finale pralaimėdamas Džonui Spenseriui, o 1983 m. – Styvui Deivisui. 1983 m. čempionato antajame raunde, žaisdamas prieš Terį Grifitsą jis tapo pirmuoju žaidėju pasaulio čempionato istorijoje, surinkusiu didžiausią įmanomą taškų sumą vienu priėjimu (angl. *maximum break*) (147).

Torburnas 1981/82 m. sezone pasaulio reitinge buvo pirmoje vietoje, taip pat tris kartus (1983, 1985 ir 1986 m.) laimėjo Masters turnyrą, tapdamas pirmuoju žaidėju, tą padariusiu daugiau nei kartą ir apgynusiu šį titulą. Torburnas profesionalo karjerą baigė 1996 m. ir buvo įtrauktas į Kanados sporto šlovės muziejų.

Titulai
-------

* **Pasaulio snukerio čempionatas** – 1980
* Masters – 1983, 1985, 1986
* Škotijos Masters – 1985, 1986
* Goya Matchroom Trophy – 1985
* Kanados atvirasis snukerio čempionatas – 1974, 1978, 1979, 1980
* Kanados čempionatas – 1984-1987
| *Clover* |
| --- |
| Clover tomo viršelis. |
| Žanras | Fantastika, kiberpankas |
| Manga |
| Autorius | CLAMP |
| Leidėjas | Japan Kodansha Argentina Editorial Ivréa France Pika Éditions Italy Editions Star Comics Germany Carlsen Comics Spain Mangaline Mexico Grupo Editorial Vid United States Tokyopop |
| Serializuota  | Amie |
| Leidimo metai | 1997 – 1999 |
| Tomų sk. | 4 (nebaigta)
 |

**Clover** – CLAMP sukurta manga. „Clover" buvo publikuojama „Kodansha" Japonijoje ir „TOKYOPOP" Šiaurės Amerikoje. „Clover" pasižymi savo tamsia „negatyvia" atmosfera ir iliustracijomis, primenančiomis filmo sceną.

„Clover" sudaro 4 knygos. Pirmi du tomai perteikia dabarties siužetą, o 3 ir 4 yra sudaryti iš prisiminimų, kurie paaiškina tam tikrų įvykių priešistorę. Liko daug neatsakytu klausimų, įskaitant Bulz praeitį.

Nors „Clover" ir pasibaigia skyriumi, kurį galėtume laikyti pabaiga, jis vis dėlto yra nebaigtas kūrinys ir tebėra kuriamas. 1999 m. buvo išleistas animuotas muzikinis klipas manga siužeto pagrindu. Jį išleido tie patys animatoriai, kurie buvo atsakingi už X/1999 filmą „X the Destiny War". Jis buvo rodomas Japonijos kinuose prieš pirmąjį „Card Captor Sakura" filmą; kol kas klipas nebuvo išleistas atskirai.

Siužetas
--------

DĖMESIO: *toliau atskleidžiamos kūrinio detalės*

„Clover" tai istorija apie jauną mergaitę vardu Suu. Kiberpankiškame pasaulyje, kuriame jinai gyvena, kariuomenė vykdo eksperimentus su talentingais vaikais, vadinamais „Dobilais" (*Clovers*), kurie lyg ir turi magišką galią manipuliuoti technologijomis. Tai pasireiškia įvairiais įvykiais, įskaitant teleportaciją ir galią „sukurti" ginklus iš oro. Įslaptinti dėl galios, kurią jie turi, vaikai buvo tatuiruojami *The Clover Project* simboliu su dobilo lapų skaičiumi, simbolizuojančiu jų galios lygmenį. Kol kas Suu yra vienintelis „Keturlapis Dobilas". Suu, kartu su trimis „Trilapiais Dobilais" buvo įkalinta, kad išvengti jos kontakto su žmonėmis, nes vyriausybė bijojo, jog jinai gali suprasti kas yra jausmai ir „būti panaudota sunaikinti valstybes nacionalinį saugumą".

Izoliuota nuo visos žmonijos, Suu ieško draugų ir, kaip vienintelį savo troškimą ji įvardina norą nuvykti į „Fairy Park". Ją į ten lydi Kazuhiko, buvęs kareivis, priverstas vykdyti šią užduotį. Spėjama, jog Kazuhiko turi didesnį vaidmenį siužete, kuris dar neatskleistas…

Nuorodos
--------

* Clover (manga) enciklopedijoje Anime News Network
* Clover (anime) enciklopedijoje Anime News Network
* „Clover" nuorodų katalogas
| **Eliezer Silver** |
| --- |
|  |
| Gimė | 1882 m. vasario 15 d.Obeliai, Rusijos imperija |
| Mirė | 1968 m. vasario 7 d. (85 metai)Sinsinatis, JAV |
|  |
| Veikla | Rabinas, visuomenės veikėjas. |

**Eliezeris Silveris** (1882 m. vasario 15 d. Obeliuose, Rusijos imperija – 1968 m. vasario 7 d. Sinsinatyje, JAV) – rabinas, visuomenės veikėjas.

Biografija
----------

Gimė 1882 m. vasario 15 d. Obeliuose, rabino Bunim Tzemach šeimoje. Studijavo Daugpilyje pas rabinus Chaim Ozer Grodzinski ir Yosef Rosen. 1907 m. su žmona emigravo į JAV, kur apsigyveno Niujorke ir vertėsi prekyba. Po kiek laiko tapo Harisburgo rabinu ir gana greitai tapo įtakingu Amerikos žydų rabinu, nes jau 1912 m. kartu su žydų delegacija buvo nuvykę pas prezidentą V. Taftą, kurį bandė įtikinti nepasirašyti bendradarbiavimo sutarties su Rusijos imperija, dėl šioje šalyje vyravusios antisemitizmo politikos. 1925 m. išvyko dirbti į Springfildą, o nuo 1931 m. tapo Sinsinačio rabinu. 1929 m. išrinktas JAV ir Kanados ortodoksų rabinų sąjungos prezidentu.

1939 m. lapkritį Niujorke subūrė Europos žydų gelbėjimo komitetą Vaad Hatzalah ir tapo jo prezidentu. Vykdė rėmėjų paiešką ir sukaupė apie 5 milijonus JAV dolerių bei išsiderėjo su JAV valdžia dėl žydų imigracijos palengvinimo. Suorganizavo 2000 vizų Rytų Europos rabinams, netgi slapta derėjosi su koncentracijos stovyklų administracija bandydami išpirkti kuo daugiau žydų. 1943 m. spalį Vašingtone inicijavo 400 rabinų protestą, kad JAV kuo greičiau pradėtų karą prieš nacių Vokietiją. Jo pastangomis per karą buvo išgelbėti keli tūkstančiai žydų. Mirė 1968 m. vasario 7 d. Sinsinatyje.

Nuorodos
--------

* Biografija I (ang.)
* Biografija II (ang.)
* Eliezer Silver: Rabbi rescued thousands
* The Day the Rabbis Marched on Washington
| **Elie Susman** |
| --- |
| Gimė | 1880 m.Rietavas, Rusijos imperija |
| Mirė | 1957 m. (~77 metai)Johanesburgas, Pietų Afrikos Respublika |
|  |
| Veikla | Verslo magnatas |

**Elie Susman** (1880 m. Rietave, Rusijos imperija – 1957 m. Johanesburge, Pietų Afrikos Respublika) – Lietuvos žydų kilmės įvairių Pietų Afrikos kolonijinių šalių verslo magnatas, kartu su broliu įkūręs Susman Brothers verslo imperiją, kuriai priklausė apie 50 įvairių įmonių.

Biografija
----------

Gimė 1880 m. Rietave. 1890 m. kartu su broliu *Harry Susman* emigravo į Pietų Afrikos Frensistauno miestą, kuriame pradėjo verstis prekyba. 1901 m. kirtę Zambezės upę pradėjo supirkinėti galvijus iš Barotselando karaliaus *Levanikos*. Plėsdami savo verslą tarp 1916–1918 m. pradėjo verstis vario kasyba Nkanos mieste, kuri ilgainiui tapo pelningiausia vario kasykla visame pasaulyje.

Už gaunamas pajamas kartu su broliu pradėjo supirkinėti žemes aplink tiesiamus geležinkelius ir jose užsiimti gyvulininkyste ir auginti tabaką, tačiau 1928 m. nukritus tabako kainoms pardavė dalį žemių ir pradėjo verstis viešbučių ir maitinimo įstaigų verslu įvairiuose pramoniniuose miestuose, o labiausiai Livingstone ir Kitvėje. Apie 1930 m. E. Susman valdomuose ūkiuose vidutiniškai buvo laikoma apie 3000 galvijų. 1934 m. gruodžio mėnesį E. Susman kartu su verslo partneriu Max Sonnerberg įkūrė drabužių parduotuvių tinklą „Woolworths", kurio pirmoji parduotuvė buvo atidaryta Keiptaune.

Mirus E. Susman, jo visus verslus perėmė sūnus *David Susman*, kuris vedė *Anne Laski* – „Marks & Spencer" įkūrėjo *Lordo Markso* dukterėčią ir ilgainiui tapo vienu iš „M&S" valdybos narių.

Nuorodos
--------

* The First Mayor Of Kitwe – 1954 (ang.);
* Susmanų geneologija (ang.).

Literatūra
----------

* Kaplan, Mendel; Robertson, Marian (1 December 1986). Jewish roots in the South African economy. C. Struik. p. 344. ISBN 978-0-86977-320-8.
* Susman, David (1 January 2004). An African shopkeeper: memoirs of David Susman. Fernwood Press. ISBN 978-1-874950-78-3.
* Macmillan, Hugh (2005). An African trading empire: the story of Susman Brothers & Wulfsohn, 1901–2005. I.B.Tauris. pp. 1–. ISBN 978-1-85043-853-3.
| ***Elijaus knyga*** |
| --- |
|  |
|  |
| Pavadinimas | The Book of Eli |
| Kilmės šalis | JAV |
| Režisierius | Albert HughesAllen Hughes |
| Prodiuseris (-iai) | Joel SilverSusan DowneyAndrew KosoveBroderick JohnsonDenzel Washigton |
| Scenaristas (-ai) | Gary Whitta |
| Vaidina | Denzel WashingtonGary OldmanMila KunisRay StevensonJennifer Beals |
| Metai | 2010 |
| Trukmė | 117 min. |
| Kalba | anglų |
| Platintojas | Warner Bros. (JAV)Summit Entertainment (tarpt.) |
| Montažas | Cindy Mollo |
| Kinematografija | Don Burgess |
| Biudžetas | 80 mln. JAV dol. |
| **IMDb įrašas** |

**Elijaus knyga** (angl. *The Book of Eli*) – 2010 m. JAV sukurtas postapokaliptinis veiksmo filmas, režisuotas brolių Alberto ir Aleno Hugesų. Filme vaidina Denzelis Vašingtonas, Garis Oldmanas, Mila Kunis ir kiti. 2010 m. kovo duomenimis, filmas surinko 157 091 718 JAV dolerius pajamų.

Filmas pradėtas kurti 2009 m. vasario mėnesį, filmavimas vyko Naujoje Meksikoje. Kino teatrus pasiekė 2010 m. liepos 15 d. Filmą finansavo „Alcon Entertainment" ir kūrė kartu su „Silver Pictures", o platino Warner Bros. (JAV) ir „Summit Entertainment" (tarptautiniu mastu).

Siužetas
--------

DĖMESIO: *toliau atskleidžiamos kūrinio detalės*

Filme pasakojama apie laikotarpį, kuomet Žemė yra ištuštėjusi po gamtinių katastrofų, kurias sukėlė žmonija. Žmonės yra atsidūrę ties išnykimo riba, jų likimas priklauso tik nuo vienintelio kario, kurio rankose knyga, galinti pakeisti žmonijos likimą. Filmo veiksmas sukasi apie klajūną Elijų, kuris gabena paskutinę išlikusią Bibliją į saugią vietą Amerikos vakarų pakrantėje. Postapokalipsinė istorija pasakojama viso filmo eigoje, sekant Elijaus kelią. Tačiau vienai korporacijai tai būtų labai nepalanku…

Išnašos
-------

1. ↑
2. ↑  „Movie projector: 'Book of Eli' first major challenger to 'Avatar'". *Los Angeles Times*. Tribune Company. 2010-01-14. Nuoroda tikrinta 2010-01-22. „Alcon spent $80 million to produce the movie, which stars Denzel Washington."
3. ↑  „The Book of Eli (2010)". *Box Office Mojo*. Internet Movie Database. Nuoroda tikrinta 2010-10-23.
4. ↑  Elijaus knyga (15 min.)

Nuorodos
--------

* Elijaus knyga (INDB duomenų bazėje)
* Elijaus knyga Rotten Tomatoes tinklapyje
Eliotas Smitas koncerte, 1997 m.
**Steven Paul Smith** (1969 m. rugpjūčio 6 d. – 2003 m. spalio 21 d. geriau žinomas kaip **Elliott Smith**) – amerikiečių dainų autorius ir atlikėjas.

Pagrindinis instrumentas buvo gitara, tačiau jis puikiai grojo pianinu, klarnetu, bosine gitara, lūpine armonikėle bei būgnais. Smito vokalinis stilius buvo labai charakteringas, pasižymintis švelni, nostalgišku skambėjimu ir daugelio takelių jungimu vokalinės harmonijos kūrimui.

Jis gimė vidurio vakaruose, užaugo Teksase, o didžiąją dalį gyvenimo praleido Portlende, Oregone. Keletą metų pagrojęs roko grupėje Heatmisers, 1994 m. Eliotas Smitas pradėjo solinę karjerą albumais studijose „Cavity Search" ir „Kill Rock Stars". 1997 m. pasirašė kontraktą su didele leidybine firma „DreamWorks Records", kurioje įrašė du albumus. Smitas įgavo visuotinį pripažinimą, kai jo daina „Miss Misery", parašyta filmui „Gerasis Vilas Hantingas", 1998 m. buvo nominuota Oskarui kaip geriausia originali daina.

Dainininkas daugelį metų kovojo su depresija, priklausomybe nuo alkoholio bei narkotikų, šios temos dažnai atsirasdavo jo dainų tekstuose. Eliotas Smitas mirė 2003 m. būdamas 34 metų amžiaus, nuo dviejų, tikriausiai jo paties padarytų žaizdų krūtinėje. Iki šiol nėra tvirtų savižudybės įrodymų.
2004 m. „ANTI-records" išleido albumą „From a Basement on the Hill", kuriam Eliotas Smitas dainas kūrė nuo 2000 m.

Nuorodos
--------

* Oficiali svetainė
* Eliotas Smitas svetainėje Last.fm
| Gusinooziorskas*Гусиноозёрск* |
| --- |
| *Miesto reginys* |
|  |
| 

GusinooziorskasGusinooziorskas

51°17′0″ š. pl. 106°31′0″ r. ilg.﻿ / ﻿51.28333°š. pl. 106.51667°r. ilg.﻿ / 51.28333; 106.51667﻿ (Gusinooziorskas)Koordinatės: 51°17′0″ š. pl. 106°31′0″ r. ilg.﻿ / ﻿51.28333°š. pl. 106.51667°r. ilg.﻿ / 51.28333; 106.51667﻿ (Gusinooziorskas) |
|  |
| Laiko juosta: (UTC+9) |
|  |
| **Valstybė** | Rusijos vėliava Rusija |
| **Respublika** | Buriatija Buriatija |
| **Rajonas** | Selengos rajonas |
|  |
| **Įkūrimo data** | 1939 m. |
|  |
| **Gyventojų** (2014) | 23 436  |
| **Altitudė** | 630 m |
|  |
|  **Vikiteka** | Gusinooziorskas |

**Gusinooziorskas** (rus. *Гусиноозёрск*, bur. *Галуута Нуур Хото*) – miestas Rusijoje, Buriatijoje, Gusinooziorsko dubumoje, Gusinojės ežero šiaurinėje pakrantėje, 110 km į pietvakarius nuo Ulan Udės. Selengos rajono centras. Praeina Ulan Udės–Kiachtos plentas, už 3 km yra Zugustajaus geležinkelio stotis prie Ulan Udės–Ulan Batoro linijos. Veikia šiluminė jėgainė, kelios rusvųjų anglių kasyklos, vystoma maisto, siuvimo pramonė. Veikia cerkvė, netoliese yra XVIII a. įkurtas budistų dacanas.

Istorija
--------

Gyvenvietė, pavadinta ***Šachtais*** (*Шахты*), įkurta 1939 m. pradėjus rusvųjų anglių gavybą. Karo metais čia dirbo daug japonų belaisvių. 1948 m. suteiktas miesto tipo gyvenvietės, o 1953 m. – miesto statusas, pavadinimas pakeistas į Gusinooziorską. 1976 m. pastatyta šiluminė jėgainė. XX a. pab. dauguma kasyklų užsidarė.

* DacanasDacanas
* Gusinooziorsko VRŠEGusinooziorsko VRŠE
* Centrinė aikštėCentrinė aikštė
* Miesto vaizdasMiesto vaizdas

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 126
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Fišingui naudojamo el. laiško pavyzdysFišingui naudojamo el. laiško pavyzdys
Fišingui naudojamo SMS pranešimo pavyzdysFišingui naudojamo SMS pranešimo pavyzdys
**Fišingas**, (angl. *phishing* - tariama kaip *fishing* – žvejyba) – socialinės inžinerijos sukčiavimo forma, skirta išvilioti konfidencialius duomenis, naudojant internetinius adresus, panašius į iš tikro egzistuojančios institucijos adresą, apsimetant kitu asmeniu ar taikant kitus apgaulės būdus. Tokiu būdu iš neatidžių banko ar kitos institucijos klientų išgaunami, pavyzdžiui, prisijungimo prie internetinės bankininkystės kodai ar kredito kortelių numeriai.

Terminas kilęs nuo žodžių *password fishing* - slaptažodžių žvejyba.

Dažniausiai sukčiai pasitelkia masines elektroninio pašto žinutes, tačiau yra ir kitų formų, pvz. bandymas apgauti žmones išsiuntus SMS žinutę, išsiuntus pranešimą socialiniame tinkle ar paskambinus telefonu.

Tokiu būdu gauta informacija paprastai pasinaudojama nusikaltimams, pavyzdžiui, „įsilaužti" į informacines sistemas, vogti pinigus iš banko sąskaitų ar už pirkinius internete atsiskaityti svetimomis kortelėmis.

Lietuvoje fišingo atakos dažniausiai būna nukreiptos prieš bankų klientus, siekiant sužinoti jų prisijungimo prie elektroninės bankininkystės sistemų slaptažodžius ar kreditinių kortelių duomenis.

|  |  |
| --- | --- |
|  | **Vikiteka: Fišingas** – vaizdinė ir garsinė medžiaga  |
| Kumasisangl. *Kumasi* |
| --- |
| *Kumasis* |
|  |
| 

KumasisKumasis

6°40′0″ š. pl. 1°37′0″ v. ilg.﻿ / ﻿6.66667°š. pl. 1.61667°r. ilg.﻿ / 6.66667; 1.61667﻿ (Kumasis)Koordinatės: 6°40′0″ š. pl. 1°37′0″ v. ilg.﻿ / ﻿6.66667°š. pl. 1.61667°r. ilg.﻿ / 6.66667; 1.61667﻿ (Kumasis) |
|  |
| Laiko juosta: (UTC+0) |
|  |
| **Valstybė** | Ganos vėliava Gana |
| **Regionas** | Ašančių regionas |
|  |
| **Įkūrimo data** | 1680 m. |
| **Meras** | Samuel Sarpong |
|  |
| **Gyventojų** (2007) | 1 468 609  |
| **Plotas** | 254 km² |
| **Tankumas** (2007) | 5 782 žm./km² |
| **Altitudė** | 250 m |
|  |
| **Tinklalapis** |  |
|  **Vikiteka** | Kumasis |

**Kumasis** (angl. *Kumasi*, anksčiau *Coomassie*) – miestas vidurio Ganoje, ašančių regiono sostinė. 1 468 797 gyventojai (2005 m. sausio 1 d.). Išsidėstęs turtingame kakavos regione, komercinis ir transporto centras, supamas miškų. Pagrindinė pramonė – maisto apdirbimas. 1951 m. įkurtas Mokslo ir technologijos universitetas, yra Ganos mokslų akademijos tyrimų institutai.

Istorija
--------

Miestas įkurtas apie 1700 metus kaip ašančių konfederacijos sostinė. XIX a. tai buvo mūšių tarp britų ir ašančių vieta. 1900 m. Kumasyje įvyko didelis maištas, po kurio Anglija ašančių regioną priskyrė Aukso Kranto kolonijai, būsimajai Ganos valstybei.

Žymūs žmonės
------------

* Kofis Ananas
**Dominikos revoliucinė partija** (**PRD**, isp. *Partido Revolucionario Dominicano*:) – Dominikos Respublikos kairioji demokratinio socializmo ideologijos politinė partija.

Istorija
--------

Įkurta 1939 m. sausio 21 d. *Vila de el Cano* (Havana), iki 1961 m. liepos 5 d. veikė pogrindyje ir kovojo su Truhiljo diktatūra. 1962 m. pirmuosiuose prezidento rinkimuose nugalėjo PRD lyderis Chuanas Bošas, iki 1963 m. rugsėjo spėjęs nacionalizuoti Truhiljo nuosavybę, apriboti užsienio monopolijas. Buvo priimta demokratinė konstitucija, paskelbusi demokratines laisves ir teises, agrarinę reformą, įteisinusi žemės ūkio kooperatyvus.

Po valstybės perversmo PRD iki 1978 m. buvo opozicijoje, tačiau tuo metu partijoje įvyko skilimas. 1973 m. Ch. Bošas įkūrė kairiąją Dominikos išlaisvinimo partiją. 1978–1986 m. PRD, padedant Socinternui, kurio atstovai stebėjo rinkimus, vėl atėjo į valdžią. Šalies prezidentais buvo išrinkti 1978 m. Antonijus Gusmanas ir 1982 m. Salvadoras Chorche Blankas.

1982 rinkimuose buvo gavusi 46 % rinkėjų balsų ir 62 vietas parlamente. Tačiau, valdant PRD bankrutavo kai kurios valstybinio sektoriaus įmonės, išaugo nedarbas, trūko ryžtingumo, vykdant reformas. Todėl 1986 m. rinkimuose PRD gavo tik 39,2 % balsų bei 48 vietas Nacionaliniame kongrese ir tapo opozicine partija.

Tik 2000 m. pavyko susigrąžinti rinkėjų pasitikėjimą – Hipolitas Meja buvo išrinktas Dominikos respublikos prezidentu. Tačiau 2004 m. jis pralaimėjo liberalizmo kryptimi pasukusios Dominikos išlaisvinimo partijos kandidatui Leoneliui Fernandesui.

  

2002 m. parlamento rinkimuose PRD laimėjo 73 iš 150 vietų Deputatų rūmuose ir 29 iš 30 Senate.

Ideologija ir struktūra
-----------------------

1979 m. priimtoje programoje siekiama mišrios ekonomikos, agrarinės reformos ir latifundijų panaikinimo, dirbančiųjų atstovavimo įmonių valdyme.

Aukščiausias organas – suvažiavimas, renkantis pirmininką ir jo pavaduotojus bei sudarantis Nacionalinį vykdomąjį komitetą, į kurį dar įeina vietinių organizacijų pirmininkai bei masinių jaunimo, moterų, kultūros organizacijų, Dominikos respublikos dirbančiųjų konfederacijos vadovai.

Leidžia laikraštį „*Tribuna democratica*" (Demokratinė tribūna).

```
Socialistų Internacionalo narė nuo 1996 m. rugsėjo 9 d.
```

PRD pirmininkai
---------------

* 1940 m. – CH. Isidro Himenesas Grjonas,
* 1961 m. – Angelis Miolanas,
* 1987 m. – Chosė Penja Gomesas,
* 1992 m. – Rosis Douglas,
* 1999 m. – Rafaelis Hipolitas Meja Domingesas.

Nuorodos
--------

Oficiali svetainė Archyvuota kopija 2020-03-25 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Mamestra brassicae** |
| --- |
| Kopūstinis pelėdgalvis (Mamestra brassicae)Kopūstinis pelėdgalvis (*Mamestra brassicae*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Drugiai  *( Lepidoptera)* |
| Šeima: | Pelėdgalviai  *( Noctuidae)* |
| Pošeimis: | Plaukuotaakiai pelėdgalviai  *( Hadeninae)* |
| Gentis: | *Mamestra*  *( Mamestra)* |
| Rūšis: | Kopūstinis pelėdgalvis  *( Mamestra brassicae)* |

 |
| Binomas |
| ***Mamestra brassicae***Linnaeus, 1758 |

**Kopūstinis pelėdgalvis** (*Mamestra brassicae*) – pelėdgalvių (*Noctuidae*) šeimos drugys, kurio išskleisti sparnai yra iki 50 mm pločio. Priekiniai sparnai rusvai pilki. Pradeda skraidyti nuo birželio vidurio ir skraido iki rugpjūčio pabaigos. Kiaušinėlius deda ant apatinės lapų pusės. Viena patelė padeda apie 700 kiaušinėlių, kurie būna krūvelėse po 10-40. 

Išsiritę vikšrai iš pradžių laikosi toje vietoje, kur buvo padėti kiaušinėliai. Jie skaptuoja lapų minkštimą. Kai paauga, vikšrai išsiskirsto ir lapuose kiaurai išgraužia dideles skyles. Galiausiai suaugę vikšrai kopūstų gūžėse išgraužia gilias landas ir jas užteršia savo išmatomis. Į tokias landas pribėga vandens ir sužalotos gūžės pradeda pūti, skleisdamos nemalonų kvapą. Po to vikšrai sulenda į žemę ir virsta lėliukėmis. Visas vystymasis trunka vienerius metus.

Rūšis Lietuvoje labai dažna, paskirais metais sugadina nemažai kopūstų ir kitų daržovių.

Kopūstinio pelėdgalvio vikšras
Kopūstinio pelėdgalvio vikšrų pažeista kopūsto gūžė
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 54°56′14″š. pl. 24°27′30″r. ilg.﻿ / ﻿54.9372°š. pl. 24.4583°r. ilg.﻿ / 54.9372; 24.4583

 *Kitos reikšmės – Šv. arkangelo Mykolo bažnyčia.*

|  Palomenės šv. arkangelo Mykolo bažnyčia |
| --- |
|  |
| **Vyskupija** | Kaišiadorių |
| **Dekanatas** | Kaišiadorių |
| **Savivaldybė** | Kaišiadorių rajonas |
| **Gyvenvietė** | Palomenė |
| **Statybinė medžiaga** | medis |
| **Pastatyta** | 1915 m. |
| **Stilius** | klasicizmas |

**Palomenės šv. arkangelo Mykolo bažnyčia** – bažnyčia, stovinti Palomenės kaime, Lomenos dešiniajame krante, 8 km į šiaurę nuo Kaišiadorių.

Istorija
--------

Pirmąją koplyčią Palomenės dvare virš laidojimo rūsio 1809 m. pastatė dvarininkas M. Zaleckis, fundavęs jos statybą. Koplyčioje 1840 m. įrengti 3 altoriai. 1864 m. uždarius Paparčių dominikonų vienuolyną, Palomenėje apsigyveno vienuolis kunigas Poliakovskis. 1877 m. valdžia leido joje laikyti 4 pamaldas per metus. Buvo Gegužinės bažnyčios filija. 1903 m. koplyčia gerokai remontuota. 1915 m. ji, atnaujinta ir išplėsta, tapo bažnyčia; įkurta parapija. 1916 m. klebonas Juozapas Stosiūnas įsteigė parapijos bibliotekėlę. Tremtinys iš Vilniaus vyskupijos Jonas Tutinas (1897–), Palomenėje klebonavęs nuo 1937 m. 1941 m. birželio 22 d. raudonarmiečių sušaudytas kartu su bažnyčios tarnais.

Šventoriaus kampe – varpinė

Architektūra
------------

Bažnyčia medinė, klasicistinė, stačiakampio plano, su 4 kolonų portiku, bebokštė. Šventorių juosia nauja metalinė tvora. Jame stovi medinė varpinė.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Andalūzito kristalas
**Andalūzitas** – aliuminio nesosilikatinis mineralas turintis cheminę formulę Al2SiO5.

Andalūzitas susidaro regioninio metamorfizmo metu, veikiant aukštam slėgiui ir temperatūrai.

Andalūzito polimorfinės atmainos susidaro veikiant skirtingai temperatūrai ir slėgiui, todėl retai randami kartu tose pačiose uolienose. Šie trys mineralai naudojami atsekti uolienų, kurias jie sudaro, slėgį ir temperatūrą. **Chiastolitas** sudarytas iš anglies ir molio inkliuzijų ir turi X formos skilimą. Kianitas ir Silimanitas yra andalūzito polimorfai.

Mineralas pirmą kartą buvo aprašytas 1789 m. Andalūzijoje (Ispanija).

Smulkesnis aprašymas
--------------------

|  |  |
| --- | --- |
| Kristalo sistema | Ortorombinė |
| Spalva | Ruda, žalia, pilka, violetinė ir įvairūs raudoni atspalviai |
| Kietumas | 7,5 |
| Specifinis tankis | 3,13–3,17 |
| Lūžio rodiklis | 1,641-1,648 |
| Skilimas | 3 |
**Dominikonų pasauliečių brolija** - religinė brolija, kitaip vadinama dominikonų trečiuoju ordinu.

Brolija veikia prie dominikonų ordino. Vadovaujasi savo regula. Priklauso vyskupijų kunigai ir pasauliečiai. Nešioja mažą dominikonų škaplierių, kunigai vienuolyne gali dėvėti dominikonų drabužius. Visi Dominikonų pasauliečių broliai gali būti laidojami su dominikonų abitu.

Dėsto religiją mokyklose, teologiją ir filosofiją universitetuose, seminarijose, bendradarbiauja religinėje spaudoje, užsiima karitatyvine veikla. Nuo 1994 m. kasmet rengia Tomo Akviniečio studijų tarptautinę mokyklą.

Brolija pavaldi dominikonų magistrui, vadovauja generalinis promotorius (magistro pavaduotojas), šalių brolijos, kurioms vadovauja prezidentai, priklauso žemynų padaliniams, kurioms vadovauja tarptautinės tarybos.

Istorija
--------

Dominikonų pasauliečių broliją pavadinimu **Kristaus kariai** – lot. *Milites (Militia) Christi* – XII a. pr. Tulūzoje įkūrė ir regula patvirtino Šv. Dominykas. 1987 m. regula atnaujinta. Yra apie 100 000 narių (2002 m.).

Lietuvoje
---------

Lietuvos Dominikonų pasauliečių brolija įkurta 1995 m. Vilniuje, regulą 1995 m. patvirtino dominikonų magistras. Veikia Vilniuje, Kaune, Panevėžyje, Anykščiuose. Yra 4 broliai kunigai ir apie 70 pasauliečių (2002 m.).

Šaltiniai
---------

1. ↑  Dalia Marija Stončienė. *Dominikonų pasauliečių brolija*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004. 73 psl.
| Kumelionių piliakalnis |
| --- |
| [[Image:|250px]] |
| 

Kumelionių piliakalnisKumelionių piliakalnis

 |
| Koordinatės  | 

|  |
| --- |
| 54°31′19.2″ š. pl. 23°19′53.5″ r. ilg.﻿ / ﻿54.522000°š. pl. 23.331528°r. ilg.﻿ / 54.522000; 23.331528Koordinatės: 54°31′19.2″ š. pl. 23°19′53.5″ r. ilg.﻿ / ﻿54.522000°š. pl. 23.331528°r. ilg.﻿ / 54.522000; 23.331528 |

 |
| Vieta | Marijampolės savivaldybė |
| Seniūnija | Marijampolės kaimiškoji seniūnija |
| Aukštis | 15-16 m |
| Plotas | 38x6,5 |
| Priešpilis | gyvenvietė |
| Naudotas | I tūkstantmečio I p. - XI a. |
| Žvalgytas | 1968 |
| Registro Nr. | AR331 / 22971, 22972, 5087 /A227KP |

**Kumelionių piliakalnis su gyvenviete**, *Marijampolė* – piliakalnis ir gyvenvietė (unikalus objekto MC kodas 22972) Marijampolės savivaldybės teritorijoje, 1,5 km į pietus nuo Kumelionių kaimo, Marijampolės kaimiškoji seniūnija, Šešupės kairiajame krante.

Piliakalnis
-----------

Iš pietų ir rytų piliakalnį juosia Šešupė ir jos slėnio daubos, iš šiaurės – gilus Uosupėlio slėnis. Šlaitai statūs, 15–16 m aukščio. Piliakalnio aikštelė pailga, 38x6,5 m dydžio (didesnioji jos dalis nuslinko į Šešupę) su apardytu pylimu. Piliakalnio vakarinėje papėdėje yra senovinė gyvenvietė, kuri užima 150 x 200 plotą. Ji nuo piliakalnio buvo atskirta 45 m ilgio ir 3 m aukščio pylimu bei apie 2 m gylio ir 6 m pločio grioviu.

Tyrimai
-------

Piliakalnio žvalgomuosius archeologinius tyrimus 1968 m. atliko Mokslinės metodinės kultūros paminklų apsaugos tarybos archeologai, tyrimų vadovas Vytautas Daugudis. Aikštelės ištirta 48 m², pylimo – 5 x 25 m plotas. Pylime rasta gynybinių įtvirtinimų liekanų, aikštelėje, kurios kultūrinio sluoksnio storis 0,6-0,8 m – lipdytos šiek tiek brūkšniuotu, grublėtu ir lygiu paviršiumi bei žiestos keramikos, strėlių antgalių. Gyvenvietėje ištirtas 50 m² plotas, jos kultūrinis sluoksnis 0,3-0,5 m storio. Rasta lipdytos ir žiestos keramikos, geležies rūdos lydymo krosnelių liekanų, molinių tiglių gabalėlių. Piliakalnis naudotas nuo I tūkstantmečio pradžios iki X a.- XI a. gyvenvietėje gyventa III a. – XI a. 

Radinius saugo Lietuvos nacionalinis muziejus.

|  |
| --- |
| Aplinkiniai piliakalniai |
|  | Piliūnų piliakalnis 18 km | Piliakalnių piliakalnis (Marijampolė) 17 km  Meškučių piliakalnis 3 km | Pašlavančio piliakalnis 31 km |  |
| Šukių piliakalnis 27 km  Misviečių piliakalnis 28 km |  | Norkūnų piliakalnis 41 km Padovinio piliakalnis 7 km |
| Naujienėlės piliakalnis 13 km  Menkupių piliakalnis 17 km | Lakinskų piliakalnis 11,5 km | Liudvinavo piliakalnis 5 km  Tarašiškių piliakalnis 6 km |

Šaltiniai
---------

1. ↑  *Kumelionių piliakalnis*. Visuotinė lietuvių enciklopedija, T. XI (Kremacija-Lenzo taisyklė). – Vilnius: Mokslo ir enciklopedijų leidybos institutas, 2007. 253 psl.

* Lietuvos TSR kultūros paminklų sąrašas, V. 1973, p. 121. Valstybės archeologijos komisijos medžiaga. – KPC A. F.1. Ap.1. B.30. P.166-175.
* A. Kaminski. Materialy do bibliografii archeologicznej Jacwiezy od I do XIII w. // Materialy Starozytne. Warszawa, 1956. T.I. P.258.
* Pranas Kulikauskas. Užnemunės piliakalniai I–XIII a. V.1982. P.22-23, 7

Nuorodos
--------

* Lietuvos piliakalniai. Kumelionys
| **Andersas Jonas Angstremas** |
| --- |
|  |
| Andersas Jonas Angstremas |
| Gimimo vardas | Anders Jonas Ångström |
| Gimė | 1814 m. rugpjūčio 13 d.Legdė, Medelpadas, Švedija |
| Mirė | 1874 m. birželio 21 d. (59 metai)Upsala, Švedija |
| Tautybė | švedas |
| Vaikai | Knutas Angstremas |
|  |
| Veikla | fizikas |
| Sritis | spektroskopija, šilumos laidumas, magnetizmas |
| Organizacijos | Upsalos universitetas |
| Pareigos | profesorius, rektorius |
|  |
| Alma mater | Upsalos universitetas |
|  |
| Žymūs apdovanojimai |
| Ramfordo medalis (1872 m.) |

**Andersas Jonas Angstremas** (*Anders Jonas Ångström*, g. 1814 m. rugpjūčio 13 d. – 1874 m. birželio 21 d.) – Švedijos fizikas, vienas spektroskopijos pradininkų.

1839 m. baigė Upsalos universitetą. 1842 m. pradėjo dirbti Upsalos observatorijoje, tyrinėjo magnetizmą. Dėstė fiziką Upsalos universitete. 1858 m. tapo profesoriumi, 1870–1871 m. – rektorius. Buvo Švedijos mokslų akademijos nariu, jos pavedimu tyrinėjo fregatos *Eugenie* surinktus magnetinius duomenis.

Svarbiausi Anderso Jono Angstremo darbai iš šilumos laidumo ir spektroskopijos. Jis sukūrė šilumos matavimo metodą, gavo liepsnos ir elektros lanko spektrus. Angstremas 1862 m. tirdamas Saulės spektrą atrado, kad Saulės atmosferoje yra vandenilio. 1868 m. sudarė pirmąjį išsamų Saulės spektro linijų atlasą.

Anderso Jono Angstremo vardu pavadintas nesisteminis ilgio vienetas angstremas.

Jo sūnus Knutas Johanas Angstremas (1857–1910 m.) irgi buvo žymus fizikas.

Šaltiniai
---------

1. ↑  Angström, Anders Jonas, *Encyclopædia Britannica*
2. ↑  *Anders Jonas Ångström*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001